
Muling pinatunayan ng rehimeng Marcos Il ang garapalang pangangayupapa nito sa imperyalismong US sa 
katatapos na pagbisita ni US Vice President Kamala Harris sa bansa nitong Nobyembre. Hawak ang bagong 
estratehiyang militar ng US sa rehiyong Indo-Pacific, dala ni Harris ang bagong mga kasunduan para patatagin 
ang kontrol nito sa Pilipinas, bilang isang andana ng depensa nito sa rehiyon laban sa China na banta sa 
kanyang pandaigdig na hegemonya at sa anti-imperyalistang bansang Democratic People's Republic of Korea 
(DPRK). Gamit ang makaisang-panig na Enhanced Defense Cooperation Agreement (EDCA), nilalayon ng 
US na dagdagan ang mga base militar nito sa bansa, partikular ang mga nakaharap sa South China Sea, 
kabilang ang Palawan. Kapalit nito ang limos na pautang at pagbibigay ng mga papaug-paog at pinaglumaang 
kagamitang militar ng US sa papet na AFP at rehimen. 


Tahasang pagyurak sa soberanya 
ng bansa ang pananatili ng mga 
base at pasilidad militar ng US 
rito. Malaon na itong itinakwil at 
pinalayas ng nagkakaisang pagkilos 
ng sambayanang Pilipino kasabay 
ng pagbabasura sa kasunduan 
sa pagitan ng dalawang bansa 
kaugnay sa pagtatayo ng base 
militar ng US noong 1991. Ngunit 
ilang taon lamang matapos ito, 
tusong pumasok sa mga tagibang 
na kasunduan ang mga sumunod 
na rehimen para gawing lehitimo 
ang pagbabalik at pananatili ng 
mga tropa at pasilidad militar ng US 
sa mga kampo ng AFP. 


Pinasok ng rehimeng US-Ramos 
ang Mutual Logistics and Support 
Agreement (MLSA) noong 1992, 
Visiting Forces Agreement (VFA) 
ng rehimeng US-Estrada noong 
1999 at EDCA ng rehimeng US- 
BS Aquino pagsapit ng 2014. Sa 
Palawan, matapos ipatupad ang 
EDCA noong 2014 ay itinayo ang 
base militar ng US sa kampo ng 
Philippine Navy sa Oyster Bay, 
saklaw ng Ulugan Bay at sa loob ng 
Antonio Bautista Air Base, kapwa 
sa Puerto Princesa City. 


Pinapaypayan at ibayo 
pang pinatitindi ang  tensyong 
namumuo sa South China Sea ng 
nagpapatuloy na agresibong 

Ang Ang Pulang Larangan ay 
ang rebolusyonaryong pahayagang 
masa sa Palawan. 


Pinapatnugutan ito ng Partido 
Komunista ng Pilipinas sa lalawigan 
ng Palawan sa gabay ng Marxismo- 
Leninismo-Maoismo. 


Bukas ang pahayagang ito sa 
mga “pagwawasto, komentaryo, 
mungkahi at ambag na lathalain. 

aktibidad ng US sa Asya, partikular 
sa Timog at Timog-silangang Asya. 
Malinaw na pang-uupat ng gera 
sa rehiyon ang nagpapatuloy na 
masinsing mga aktibidad militar 
ng US at mga kaalyado nito. Sa 
Palawan pa lamang, anim na 
pagsasanay-militar. sa pagitan 
ng tropang US at papet na AFP 
ang inilunsad ngayong taon, 
bukod pa rito ang ilang beses na 
pagrerekurida ng USS Carl Vinson 
sa karagatang saklaw ng West 
Philippine Sea (WPS) kasabay ng 
iba pang aktibidad ng tropang US 
at mga kaalyadong bansa nito sa 
South China Sea. 


Ang pagpaling ng US sa Indo- 
Pacific ay bahagi ng pag-ensirkulo 
sa China na nakikita niya bilang 
estratehikong banta sa kanyang 
hegemonyang pang-ekonomya at 
militar sa rehiyon at buong mundo. 
Dagdag pa, ang pagkakaroon ng 
mga gera ay pinagkikitaan nang 
malaki ng military industrial complex 
ng US at isang paraan niya ng 
paglutas sa krisis ng kapitalismo. 
Tulad ng ginawa niya noong 
ikalawang digmaang pandaigdig, 
muling isinasapanganib ng US 
ang bansa at ang kaligtasan ng 
mamamayang Pilipino. Sa pagdami 
ng base militar ng US sa bansa, 
kandidato ang Pilipinas na maging 
target ng mga pag-atake o kontra- 
atake sakaling sumiklab ang 
digmang proxy sa pagitan ng US 
at China. Malinaw sa nilalaman ng 
estratehiyang militar ng US sa Indo- 
Pacific ang estratehikong papel ng 
Pilipinas sa pagtitiyak na mapanatili 
ng US ang hegemonya nito sa 
rehiyon--bilang istasyon kahanay 
ng Australia, Japan, South Korea at 
Thailand. 


Minana ng batang Marcos ang 
pagiging taksil at kolaboreytor 
ng kanyang lolo at amang sina 
Mariano at Ferdinand Marcos. 
Tunay na makapili at traydor ang 


matatandang Marcos na kabilang 
sa mga nakinabang sa kayamanan 
at kapangyarihang kinulimbat ng 
imperyalistang Japan sa panahon 
ng pananakop nito sa bansa noong 
1942-45. Matapos matalo ang 
Japan at sa panunumbalik ng US 
sa bansa, mabilis namang pumaling 
si Ferdinand Marcos Sr. at naging 
pinakamasusugid na tagasilbi ng 
US sa loob ng 21 taong paghahari 
nito sa bansa. 


Kapalit ang kapangyarihan at 
pondo para sa korapsyon, inihahain 
pang lalo ng ilehitimong rehimen 
ang bansa sa ibayong 
imperyalistang pandarambong at 
gera kontra-“terorismo” ng US. 
Malinaw ang lamang na pagkiling ng 
kanyang rehimen sa US kumpara sa 
nagdaang  tiranikong “rehimeng 
Duterte. na nakikipaglaro BB pa 
sa dalawang nagriribalang 
imperyalistang bansang US at 
China. 8 Matapos 58BsBmagpahayag 
ng pagiging bukas at pagtutulak 
sa joint oil exploration sa West 
Philippine s5 Sea Bkasama ang 
China, inianunsyo ng kanyang 
rehimen ang pakikipagmabutihan 
sa US. Kaya naman hindi na 
nakagugulat ang pagiging labis na 
agresibo ng gubyerno ng China at 
mersenaryong tropa nito na 
nakabase sa mga  inaangking 
teritoryo sa West Philippine Sea sa 
kapinsalaan ng mga mangingisdang 
Pilipino. Nitong Nobyembre lamang, 
hinaras ng Chinese coast guard ang 
isang tropa ng nagpapatrulyang 
Philippine Navy sa isla ng Pag-asa. 


Tulad nina Marcos at Duterte, 
walang pinag-iba ang mga lokal na 
opisyales ng Palawan na nagdiwang 
at ikinatuwa pa ang pagbisita ni 
Harris. Syempre, pangunahin silang 
nakikinabang sa mga pondong 
ibinubuhos ng US sa bansa kapalit 
ng  garapalang Bs pagpapakatuta 
at pagiging sunud-sunuran sa 
kagustuhan at interes nito. Milyun- 

milyong halaga ang kinulimbat ng mga lokal na 
opisyales ng lalawigan, maging ang WESCOM sa 
mga ayudang ibinuhos ng US sa nagdaang mga 
taon. Kabilang dito ang P1.6 milyong halaga ng 
tent at mga suplay medikal na donasyon umano 
ng US Embassy Civil Affairs Team (CAT) nitong 
Agosto. 


Ang lantarang pagpapakatuta ng ilehitimong 
rehimeng Marcos Il at mga lokal na opisyal ng 
Palawan sa imperyalismong US ay tahasang 
pagbebenta sa soberanya ng bansa at pagwalang 
bahalasakaligtasan ng mamamayang Pilipino. May 
dalawang talim ang umiigting na panghihimasok- 
militar ng US sa bansa--una, ang paggamit sa 
bansa bilang base-militar nito laban sa mga karibal 
sa hegemonya, at ikalawa, ang pagpapaigting 
ng gerang panunupil ng estado laban sa lahat 
ng pwersang nakikibaka para sa pambansang 
kalayaan at demokrasya. Lalong pinalilinaw nito 
ang planong pagwasak sa rebolusyonaryong 
kilusan sa lalawigan sa nakaraang anim na taon 
ay nakatudla sa pagsupil sa lokal na pakikibakang 
bayan laban sa imperyalismo. 


Pero sadyang nahihibang ang WESCOM, 
AFP, ang reaksyunaryong gubyerno at US sa 
paniniwala nitong maigugupo nila ang marubdob 
na pakikibaka ng mga Palaweho para sa pambansang 
kalayaan at demokrasya. Mula nang nakaugat sa 
lalawigan ang Partido Komunista ng Pilipinas, tulad 
sa iba pang bahagi ng bansa, nahinang na ang di- 
mapapatid na ugnayan dito ng mga Palawefo. 
Pinatunayan ito ng maringal na rebolusyonaryong 
kasaysayan ng lalawigan na kahit ilang ulit na naiwan 
ng hukbo bago tuluy-tuloy na nakilusan mula dekada 
“90 ay hindi namatay ang apoy 
ng rebolusyonaryong paglaban ng mga Palawefo. Palagi 
nilang hinihintay ang pagbabalik ng Bagong Hukbong 
Bayan, ang tunay nilang hukbo at tagapagtanggol. 


Matatandaang matapos mabigo ang Joint Task 
Group-South at North ng WESCOM na itinayo 
noong 2017, binuo ang Joint Task Force Peacock 
noong 2020 sa hibang na pangarap na durugin ang 
rebolusyonaryong kilusan sa Palawan. Kasabay nito 
ang pagpakat bilang karagdagang tropang pasista 
ng 3rd Marine Battalion Landing Team (MBLT-3). 
Mula noon, inilunsad sa lalawigan ang pinakamatindi, 
pinakamalawak at pinakamasinsing atake laban sa 
nakikibakang mamamayan ng Palawan. Binuhusan 
ng pondo at rekurso ang WESCOM, ganundin ang 
lokal na TF-ELCAC sa pamumuno ni Jose Chavez 

Alvarez sa tabing ng “gera kontra-terorismo” ni Duterte. 
Ito rin ang kontra-mamamayang gerang ipinagpapatuloy 
ng ilehitimong rehimeng Marcos at tiyak na lalo pa 
itong titindi sa susunod na mga panahon habang mas 
humihigpit ang kontrol ng US sa bansa. 


Dapat tutulan at labanan ang lahat ng anyo ng 
panghihimasok ng US sa Palawan at buong bansa. 
Hindi nito dapat pahintulutang gawing pambala 
sa kanyon ang mga Pilipino o gawing lunsaran ng 
panibagong digmaan. Dapat ilantad at kundenahin ang 
lantarang pagpapakatuta ng ilehitimong rehimeng US- 
Marcos, mga lokal na opisyal ng Palawan at ng AFP 
at WESCOM sa lahat ng pakana ng US. Kasabay 
nito, dapat igiit at ipaglaban ng mamamayan ang 
pambansang soberanya at teritoryal na integridad ng 
Pilipinas. 


Ang laban para ipagtanggol ang pambansang 
soberanya at teritoryal na integridad ng Pilipinas ay 
bahagi at pangunahing layunin ng demokratikong 
rebolusyong bayan. Dapat itong patuloy na isulong at 
paigtingin sa harap ng ibayong imperyalistang 
pagsaklot.IBif 

Naval Station Carlito Cunanan: base militar para sa ibayong 
panghihimasok at hegemonya ng imperyalismong US 


Tumitindi ang interbensyong militar ng imperyalismong US sa Pilipinas upang tugunan ang estratehikong 
layunin nitong palawakin ang hegemonya sa buong Indo-Pasipiko at pahigpitin ang kontrol nito sa bansa at 
gamitin itong lunsaran ng pang-uupat ng gera sa karibal na imperyalistang China. Matingkad ito sa pagbisita 
ni US Vice President Kamala Harris sa bansa at sa probinsya noong Nobyembre 20-22. Kabilang sa layunin 
nito ang pagdadagdag ng lima pang bagong base militar ng US sa Pilipinas sa ilalim ng EDCA o Enhanced 
Defense Cooperation Agreement kung saan ang isa rito ay itatayo sa Palawan. Sa balangkas din ng EDCA 
naitayo ang Naval Station Carlito Cunanan (NSCC), isang baseng nabal ng imperyalismong US sa Oyster 
Bay, bahagi ng Ulugan Bay sa Palawan. 


Ang estratehikong papel ng EDCA 
at NSCC sa Indo-Pasipiko 


Ang EDCA ay isang hindi pantay 
na kasunduang militar sa pagitan ng 
Pilipinas at imperyalismong US na 
tumutugon sa estratehikong pagpihit 
ng US sa Indo-Pasipiko. Pangunahing 
nilalaman ng EDCA ang pagpaparami 
ng mga permanenteng base, tropa, 
at iba pang pwersang militar ng 
US sa bansa. Sa pamamagitan ng 
kasunduan na ito, nagkakaroon ng 
awtoridad ang US upang agresibong 
patindihin ang panghihimasok nito 
sa bansa para sa higit na kontrol 
at dominasyon sa 
pagkamkam ng yaman ng bansa, 


at paggamit ng papet na rehimen | 


at reaksyunaryong hukbo nito sa 
Pilipinas para isulong ang sariling 
interes sa buong Asya-Pasipiko. 


Malaking kabalintunaan 
ang pagbibigay-matwid ng 
imperyalismong US sa pagtatayo 
nito ng mga base militar sa bansa. 
Malinaw pa nga ang pagyurak 
nito sa pambansang kasarinlan 
ng bansa. Gayundin, nag-aasta 
ang US na ipagtatanggol ang 


karapatan ng Pilipinas sa West | 


Philippine Sea, subalit ang totoo ay 
kakasangkapanin pa nga ng US at 
gagawing launching pad (lunsaran) 
at pusisyong militar ang bansa 
kapag sumiklab ang digmaan sa 
pagitan ng dalawang imperyalistang 
bansa. Patuloy pang ginagatungan 
ng imperyalismong US ang tensyon 
sa pagitan ng US at China sa 

ekonomya, | 


rehiyon sa iba't ibang mapang-udyok 
na hakbangin nito sa mga nagdaang 
buwan. 


Maaga nang nakita at sinamantala 
ng US ang estratehikong pusisyon 
ng Palawan sa Timog Silangang 
Asya bilang pantapat sa (China, 
dahilan upang maging target ito 
ng US para pagtayuan ng baseng 
militar nito sa bansa. Ang NSCC 
na itinayo sa Oyster Bay sa Ulugan 
Bay ay isa sa dalawang base militar 
ng US sa probinsya kabilang ang 


Antonio Bautista Air Base sa Palawan 
International Airport sa Puerto 
Princesa. Ang Ulugan Bay ay isang 
mayamang look sa Puerto Princesa, 
Palawan na may kabuuang sukat na 
71 kilometro kwadrado. Matatagpuan 
sa loob nito ang isa pang look na 
Oyster Bay. Sinimulang itayo ang 
NSCC sa ilalim ng rehimeng US- 
Aquino Il at lihim ding pinaunlad at 
pinagkagastusan ng daan-milyong 
pondo ng bayan upang maging 
“mini-Subic” para pagsilbihin sa mga 
sundalong Amerikano at maging 

istasyon ng mga barkong pandigma 
ng imperyalismong US. Ang NSCC 
sa Ulugan Bay ay 160 km lamang 
ang layo sa Spratly Islands kung saan 
nakapusisyon rin ang mga pasilidad- 
militar ng China. 


Ang NSCC ay bahagi rin ng 
naunang pagtitiyak ng US sa kontrol 
sa karagatan ng  Indo-Pasipiko. 
Ipinagpatuloy at pinaunlad pa ito 
ng kasalukuyang rehimeng Biden 
sa inianunsyo nitong pagkakabuo 
ng Task Force 76/3. Ang TF 76/3 
ay kumbinasyon ng mga pwersang 
nabal ng US Indo-Pacific Command 
na permanenteng nakaistasyon sa 
South China Sea. Permanente nitong 
palilibutan ang China ng mga long- 
range missile na ipapakat sa mga 
bansa sa first island chain” (Japan, 
Taiwan, Pilipinas, Borneo, at iba pa). 
Alinsunod dito, inilunsad sa probinsya 
nitong Oktubre ang Kamandag 2022, 
isang ehersisyong militar sa pagitan 
ng tropa ng US at Pilipinas sa tabing 
ng integrasyon at interoperabilidad. 
Sa balangkas din ng TF 76/3 binuo 
ng US ang planong pagdadagdag ng 
isa pang bagong base militar nito sa 
probinsya. 


Ginagamit ng US ang pagiging 
palaasa ng AFP at ng papet at 
ilehitimong rehimeng Marcos |l 
sa ayuda ng US para palabasing 
kailangan ng Pilipinas ng presensyang 
militar ng US para ipagtanggol ito 
laban sa pang-aagaw ng China sa mga 
islang saklaw ng Exclusive Economic 
Zone (EEZ) ng Pilipinas sa West 
Philippine Sea. Kung totoong sinsero 
ito sa pagtatanggol sa Pilipinas, 
bakit sa kabila ng lantarang pang- 
aagaw ng China sa mga teritoryong 
saklaw ng Pilipinas at pagtatayo ng 
mga artipisyal na isla dito ay kibit- 
balikat at pawang buladas lamang 
ang US? Sa pagiging dependyente 
ng reaksyunaryong gubyerno ng 
Pilipinas at AFP sa US, binigyan pa 
nito ng walang limitasyong akses at 
paggamit ang militar ng US sa mga 
kalsada, himpapawid, at karagatan 

ng Pilipinas para sa pagtransport ng 
mga tropa at kagamitang militar. 


Wala ring senyales ng anumang 
pagtutol sa planong pagdaragdag 
ng base militar sa probinsya ang 
kasalukuyang gobernador ng 
probinsya na si Victorino Dennis 
Socrates, gayundin “ang mga 
nagdaang lokal na reaksyunaryong 
gobyerno na pinamunuan ni dating 
gobernador Jose Chavez Alvarez sa 
panahong itinatayo pa lamang ang 
NSCC. Ang pagkikibit-balikat nina 
Socrates at Alvarez sa itinayong 
NSCC ay tanda ng pangangayupapa 
nila, pagiging taksil at bentador ng 
kasarinlan at soberanya ng Pilipinas 
sa imperyalismong US. Kapansin- 
pansin din ito sa pagpapahintulot nila 
sa nagkakailang pagsasanay-militar 
na inilunsad ng mga pasistang tropa 
ng US at Pilipinas sa probinsya. 


Ang epekto ng pagtatayo ng base 
militar ng US sa mamamayang 
Palaweho 


Nang itinayo ang NSCC sa Ulugan 
Bay, winasak nito ang kalikasan 
at nagdagdag ng polusyon ng 
kapaligiran. Nasagasaan ng mga 
itinayong imprastruktura at pasilidad- 
militar ng US ang mayaman at 
protektadong bakawan, gayundin ang 
mga bahurang tirahan ng mga isda at 
iba pang nabubuhay sa karagatan. 
Wala ring mga permit mula sa 
Community Environment and Natural 
Resources (CENRO) ang pagpuputol 
ng puno sa sayt upang pagtayuan 
ng base samantalang itinuturing na 
protected area ang look. Pagkasira 
din ng kalikasan ang idinudulot ng 
mga pagsasanay militar at mga 
nakalalasong kemikal pandigma. 


Matindi rin ang epekto nito sa 
buhay, kabuhayan at ari-arian ng 
nasa 1,700 residente ng Brgy. 
Macarascas, isa sa limang baryong 
nakapalibot. sa s Ulugan Bay. 
Malawakang pinalayas ang mga 
residenteng naninirahan sa lugar 


matapos idemolis ang higit sa 100 
tirahan upang bigyang-daan ang 
base militar. 8 Nawalan ng lugar 
para sa hanapbuhay ang mga 
mangingisda dahil ang buong Ulugan 
Bay ay naging bahagi ng daungan ng 
malalaking barkong pandigma ng US. 
Samantala, ang mga kagubatan ng 
probinsya ay ginagamit bilang mga 
lunsaran ng mga pagsasanay ng mga 
sundalong Amerikano, dahilan upang 
pagbawalan ang mga Palawefhong 
magyayantok, magbabagtik at 
magpupulot na makapasok sa mga 
gubat na ito. 


Naghasik din ng abusong militar 
ang US sa mamamayang Palaweho. 
Lumoboang mga kaso ng pandarahas, 
pang-aabuso sa mga kababaihan 
at bata at iba pang mga paglabag 
ng mga mersenaryong sundalong 
Amerikano at AFP sa karapatang 
pantao ng mamamayan sa mga 
pinasaklaw na mga operasyon at 
pagsasanay militar ng US sa bansa. 
Halimbawa nito ang paglaganap 
ng prostitusyon at sex trafficking 
matapos itayo ang hilera ng mga bar 
o bahay-aliwan sa Puerto Princesa 
upang magsilbi sa mga sundalong 
Amerikano. May lumabas ding ulat na 
may isang van na naglalaman ng mga 
kababaihan ang ipinasok sa mismong 
sayt kung saan itinatayo ang NSCC. 
May mga ulat ring binabaril ng mga 
sundalong Pilipino ang bangka ng 
mga mangingisdang mapapalapit sa 
look. 


Ang kasalukuyan at lumalalang 


pandaigdigang krisis na 
kinalulubugan ngayon ng 
imperyalismong US at ang 


pagkabahala sa lumalakas 
na impluwensya ng karibal na 
imperyalistang 58B8Bhbansang (China 


ang dahilan bakit tumitindi ang 
desperasyon ng US na higpitan ang 
kontrol sa Indo-Pasipiko at sa mga 
kolonya at malakolonyang bansa nito 
tulad ng Pilipinas. Planong gawin ng 
US na isang malaking base militar 
ang Pilipinas. Dahil dito, tumitindi rin 

ang pandarambong at pagsasamantala 
ng imperyalismong US sa mamamayang 
Pilipino. 


Kundenahin ang itinayong Naval 
Station Carlito Cunanan sa Ulugan 
Bay at iligtas ang kalikasan laban sa 
dayuhang pangwawasak! Dapat ding 
ipanawagan ng (mga makabayang 
Pilipino ang 5 Bs pagpapabasura B ng 
EDCA at iba pang mga hindi pantay 
na tratado, kasunduang ehekutibo, 
kaayusan, proyekto at ehersisyo ng 
militar na sumusuhay at nagpapanatili 
ng pagkapapet ng reaksyunaryong 
gubyerno at armadong pwersa nito sa 
imperyalismong US. Dapat na patuloy 
na tutulan at labanan ng mamamayang 
Palaweho, kaisa ng buong 
sambayanang Pilipino, ang pagtatayo ng 
mga base militar ng imperyalismong US 
na yumuyurak sa kasarinlan ng bansa. 


Igiit ang independyenteng 
patakarang panlabas. Palayasin ang 
mga tropang Amerikano sa probinsya at 
buong bansa sa bawat paraang posible 
at kailangan. Dapat na isulong ang 
malawak na kilusang masa na 
nagtataguyod ng mgaanti-imperyalistang 
pakikibaka sa buong bansa. Ang 
pambansa at panlipunang pagpapalaya 
lamang B'ang tanging bibigo sa 
imperyalistang adyenda ng US sa Indo- 
Pasipiko: 


BALITA 


Mahigit 7000 
Palawenho, apektado 
ng bagyong Paeng 


Hinagupit ng Bagyong Paeng ang 
mga Palawefo mula Oktubre 28-30 na 
nagdulot ng malawakang pagbaha sa 
Hilagang Palawan. Aabot sa 5,872 
indibidwal o 1,699 pamilya ang 
nagbakwit sa 95 evacuation center sa 
probinsya. Nasa 46 bahay ang 
nawasak, 290 naman ang nasira, 62 
bangkang motor ang nawasak at 157 
nasiraan. Samantala, may 227 mga 
pasahero naman ang naistranded sa 
bayan ng Coron mula Oktubre 28.|bil 

Manggagawang Palaweho 
magkaisa, ipaglaban ang disente at 
nakabubuhay na sahod 


Patuloy ang pagsirit ng presyo ng mga pangunahing bilihin at 
serbisyo habang nakapako ang sahod ng mga manggagawa. 
Kung mayroon mang pagtaas sa sahod kakarampot ito at ni hindi 
makahabol sa patuloy na pagtaas ng implasyon na nagpapalobo 
sa gastusin sa pang-araw-araw na pangangailangan ng pamilya 
ng mga manggagawa. Kaya ang laban para itaas ang sahod at sa 
nakabubuhay na sahod ang magiging kagyat na laban ng kilusang 
paggawa habang ang pangmatagalang layunin ay ibagsak ang 
sistemang kapital na siyang ganap na papawi sa sahurang-paggawa 
at magpapalaya sa uring manggagawa. 


Barat na sahod 


Ang mga manggagawa 
sa. MIMAROPA ang [may 
pinakamababang natatanggap 


na arawang sahod sa buong 
Region 4. Noong Mayo pa ng 
taong BB kasalukuyan sa bisa 
ng Wage Order # 19  (WO- 
19) nang huling magkaroon ng 
kakarampot na umento sa sahod 
na nagkakahalaga lamang ng P35 
mula sa dating P294 na sahod 
ng mga manggagawa sa mga 
establisimyentong mas mababa 
sa 10-kataong manggagawa at sa 
dating P320 sahod sa mga may 
10 pataas na manggagawa. Sa 
patuloy na pagbaba ng tunay na 
halaga ng sahod dahil sa naitalang 
840 implasyon nitong Nobyembre 
2022 kung saan nagbunga ng 
pinakamataas na pagsirit ng mga 
pangunahing bilihin sa buong 
bansa sa loob ng 14 taon, ay halos 
wala nang saysay ang napakaliit na 
idinagdag ng sahod. Sa Palawan 
kung saan mas mahal nang P5-10 
kada litro ang presyo ng petrolyo 
kumpara sa NCR, mas mataas din 
ang presyo ng mga pangunahing 
bilihin laluna ang mga produktong 
ginagamitan ng petrolyo at mga 
produktong mula sa labas ng 
lalawigan. Malayong-malayo ang 


kasalukuyang sahod na P329- 
P355 kumpara sa P1,119 family 
living wage (FLW) o nakabubuhay 
na sahod nitong Setyembre 2022. 


Kumplikadong 
pagpapasahod 


sistema 5 ng 


Sa pagpapatupad ng RA 
6727 o Wage Rationalization 
Act noong 1989, binasag ang 
dating pambansang minimum na 
sahod tungo sa mga panrehiyong 
minimum na sahod na itinatakda 


na ng mga regional wages 
and productivity boards. May 
kapangyarihan ang huli na 


pag-aralan, itakda at itaas ang 
minimum na sahod sa bawat 
rehiyon, probinsya o lokalidad 
batay sa itinatakdang mababaw 
na pamantayan ng kahirapan, 
dinoktor na tantos ng empleyo at 
karaniwang gastos sa araw-araw 
(cost of living). 


Sa ilang dekadang pag-iral ng 
RA 6727, nagbunga ito ng kakaiba 
at mas masasahol na sistema ng 
minimum na pasahod sa bansa. 
Natatangi ang rehiyon ng Timog 
Katagalugan sa pinakabarat na 
sistema ng minimum na pasahod 
sa buong bansa kumpara sa 
ibang rehiyon, na nag-iiba-iba 

lamang “ang pasahod 
batay sa bilang ng mga 
empleyado sa empresa. 
Ito rin ang dahilan kung 
bakit ang Palawan ang 


may pinakamababang 
pasahod sa buong 
rehiyon. Mas masaklap 
pa simula nang 
maisabatas ang 
Wage Rationalization 
Act, nagsimula 78 nang 


bumulusok pababa ang 
antas ng sahod ng mga 
manggagawa kumpara sa 
paglago ng tubo ng mga 
kapitalista... Sumahol pa 
ito dahil sa mga Executive 


Order, Wage Order at 
iba pang mga batas 
na ibayong umaatake 


sa karapatan ng mga 
manggagawa para sa 
disente at nakakabuhay 
na sahod (decent and 
living wage), seguridad sa trabaho (security of tenure) 
at karapatang mag-unyon (right to self-organization). 


Ang laban sa pagpapataas ng sahod 


Sa 33 taong pag-iral ng Wage Rationalization Law, 
umakyat na ang mga presyo ng mga pangunahing 
bilihin nang higit sa limang ulit, ngunit tumaas lamang 
ang sahod nang higit sa tatlong ulit. Ibig sabihin, hindi 
talaga nahahabol ng mga nakaraang umento sa sahod 
ang pagtaas ng mga presyo ng bilihin. 


Kaya wasto at napapanahon ang pagsusulong ng 
General Wage Increase (GWI) upang kamtin ang 
kagyat na umento sa sahod para bawiin ang halagang 
nawala dahil sa implasyon. Karugtong ng pakikibaka 
sa dagdag sahod ang pagsusulong ng pambansang 
minimum na sahod upang wakasan ang umiiral na wage 
regionalization sa balangkas ng RA 6727 at kasabay 
ang panawagang ibasura ang RA 6727 na magbubuwag 
naman sa mga RTWPB o Regional Wage Board (RWB). 


Upang manumbalik ang antas ng minimum na 
sahod sa halaga na mayroon ito noong 1989--kung 
saan umiiral pa ang pambansang minimum na sahod, 
kinakailangang umabot sa halagang #508-573 ang 
minimum sa sahod sa BMIMAROPA. Ibig sabihin, 
P220 na umento ang kagyat na kinakailangan upang 

makabalik ang sahod sa antas na naabot nito noong 
1989. Ito ang makatwirang ipaglabang across-the-board 
wage increase. At ang laban sa pagsusulong ng GWI 
at pambansang minimum na sahod ay dapat maitaas 
sa laban tungong nakabubuhay na sahod (FLW) na 
P1,119. 


Itaas ang sahod! ibaba ang presyo ng bilihin! 


Dapat padagundungin sa mga protesta ang 
panawagang “Sahod, itaas! Presyo, ibaba!” Dapat 
singilin ang ilehitimong rehimeng US-Marcos-Duterte 
sa kapabayaan ng ayuda sa mamamayan na labis na 
pinahirapan ng tuluy-tuloy na pagtaas ng implasyon. 
Dapat igiit ang pagbabasura ng mga niratsadang 
neoliberal na mga patakaran sa ekonomiya at labis-labis 
na importasyon na pumapatay sa lokal na produksyon 
na siyang puno't dulo ng pagsirit na presyo ng mga 
pangunahing bilihin at kawalan ng seguridad sa pagkain. 


Dapat magkaisa ang manggagawang Palawefo para 
isulong ang kampanya sa pagpapataas ng sahod at 
kamtin ang iba pang benepisyo. Dapat silang mahigpit 
na makipagkaisa sa mga magsasaka at iba pang 
inaaping uri para isulong ang pambansa-demokratikong 
rebolusyon na may sosyalistang perspektiba na siyang 
tanging landas para sa kaunlarang pang-ekonomya ng 
bansa at magpapalaya sa uring manggagawa sa 
kapitalistang pagsasamantala at pang-aapi.lpil 

Tutulan at labanan ang 
pagpapatupad ng SIM Card 


Registration Law! 


Leona Paragua 
Tagapagsalita, NDF Palawan 


Kaisa ng mamamayan ang NDF-Palawan sa pagkundena sa 
pagsasabatas ng SIM card Registration Law o RA 11934 bilang 
karagdagang instrumento ng pasista-teroristang estado laban sa 
nakikibakang mamamayan. Ginawang prayoridad ng ilehitimong 
rehimeng Marcos Il ang pagpirma sa nasabing batas upang 
lubusin at kumpletuhin ang sistematikong paniniktik ng estado 


sa mamamayan. 


Nagkukubli ang batas sa 
layuning “sugpuin ang mga 
kriminalidad “sa cyber tulad 


ng phishing, pagnanakaw ng 


identidad, text scams  atbp.. 
Kabaliktaran, layunin 7 nitong 
ipunin ang dambuhalang 
impormasyon hinggil sa 


lahat ng aspeto ng buhay ng 
mamamayang Pilipino. Matagal 
nang ginagawang negosyo ng 
mga dambuhalang kumpanya 
ang tinatawag na Big Data o 
kalipunan ng mga impormasyong 
natitipon mula sa paggamit ng 
internet. Sa pagsasabatas ng SIM 
Card Registration Law, lalong 
magiging mabilis, sistematiko at 
malawakan ang pagtitipon nito. 


Lansakang nilalabag ng batas 
ang isa sa saligang karapatan ng 
mamamayan hinggil sa pribasiya 
at iba pang “demokratikong 
karapatang kaakibat nito. Sa 
pamamagitan ng. sapilitang 
pagpaparehistro sa mga SIM 
card gamit ang tunay na pangalan 
at ID, lalong pakikitirin ng rehimen 
ang demokrasya sa bansa. Higit 
pa, pangunahing pagsisilbihan 
ng batas na ito ang mabangis na 
gerang kontra-mamamayan ng 
ilehitimong rehimen. Padadaliin 
nito ang pagtukoy at paniniktik sa 
lahat ng kritiko ng estado. Itutulak 
nito ang ibayong pagdami ng kaso 
ng mga paglabag sa karapatan 

ng mamamayan at paglala ng 
kultura ng impyunidad sa bansa. 


Gagamitin ito upang busalan 
ang bibig ng mga magnanais na 
isiwalat ang mga masasaksihan 
o mararanasan nilang krimen at 
katiwalian. Bubusalan ng estado 
ang karapatan sa malayang 
pagpapahayag” 8ng. opinyon, 
disgusto, maging ng mga 
lehitimong hinaing sa inutil at 
kurakot na gubyerno ni Marcos 
ll gamit ang cellphone, social 
media at internet. Sa halip na 
masugpo ang kriminalidad, lalo 
lamang nitong patitindihin ang 
mga krimen tulad ng naganap sa 
ibang mga bansang nagpatupad 
ng kahalintulad na batas. 


Dapat labanan ng bayan ang 
mapanupil na batas na ito. 
Kailangang aralin at ipaliwanag 
sa mamamayan ang nilalaman 
ng SIM Card Registration Law at 
ang implikasyon nito sa kanilang 
buhay at mga demokratikong 
karapatan. Nananawagan ang 
NDF-Palawan sa mamamayang 
Palaweho na tipunin ang lahat ng 
demokratikong pwersa sa 
lalawigan at makiisa sa malawak 
na kilusan para sa paglaban at 
pagpapabasura sa naturang 
batas. Kasabay nito ang tuluy- 
tuloy na paglaban sa pasista, 
inutil at ilehitimong rehimen.IBil 


Mga residenteng 
naninirahan sa 
saklaw ng PQMI, 
pinalilipat ng City 
ENRO 


Hinihikayat ng Puerto Princesa City 
Environment and Natural Resources 
Office (ENRO)ang mamamayan ng Brgy. 
Sta. Lourdes, kalapit ng abandonadong 
site ng Palawan Quicksilver Mines Inc. 
(PQM1) na lumipat para makaiwas sa 
risgo ng pagkakasakit. Ani City ENRO 
chief Atty. Carlo Gomez, nananatiling 
mapanganib ang site ng minahan kahit 
matagal nang tumigil ang operasyon ng 
PQMI. 


Ang PQMI ay nagmina ng mercury 
sa nasabing lugar noon pang dekada 
1970 at tumigil noong 1976. Nag-iwan 
ito ng mapakaraming mine tailings 
na bumuo ng isang mala-islang 
reklamasyon sa baybayin ng Honda Bay. 
Noong 2017, apat na dekada na ang 
nakalilipas, nalantad ang nagpapatuloy 
na epekto nito matapos magpositibo 
ang 70 residente ng Sta. Lourdes at 
Tagburos, mga kalapit ng site ng PQMI 
sa mercury poisoning. Resulta nito, 
inirekomenda ng Department of Health 
at DENR ang ebakwasyon ng 10,000 
residente pero hanggang ngayon, 
walang kongkretong hakbangin ang 
lokal na gubyerno ng syudad, maging 
ng probinsya. 


Taliwas din dito ang naging hakbangin 
ng Department of Agrarian Reform 
(DAR) na magkaloob ng Certificate of 
Land Ownership Awards (CLOA) na 
siya ngayong pinanghahawakan ng 
mga residenteng ayaw umalis sa lugar. 
Bagama't naghanda umano ang lokal 
na gubyerno ng syudad ng relocation 
site para sa kanila, nangangamba ang 
mga residenteng kapag umalis sila ay 
mawawalan sila ng mga hanapbuhay. 

Mga lokal na tuta ng US, ikinatuwa ang pagbisita ni US VP Harris 


Tuwang-tuwa ang mga lokal na opisyal ng 
Palawan, at mga tuta ng imperyalismong US 
sa pagbisita ni US VP Kamala Harris nitong 
Nobyembre. Hindi magkanda-mayaw ang mga 
lokal na burukrata sa pagpuri kay Harris laluna 
nang pumunta ito sa isang komunidad ng mga 
mangingisda sa Brgy. Tagburos, Puerto Princesa 
City noong Nobyembre 22. 


Sa pagbisita ni Harris, dala niya ang ilang 
mga kasunduan sa pagitan ng US at Pilipinas. 
Kabilang sa mga ito ang pagtatayo ng karagdagang 
lima pang kampo/pasilidad militar ng USsabansa 't 
na ang isa ay nakatakdang itayo sa Palawan. 
Hindi man lamang ito tinutulan ni Marcos Jr. at ng 
mga alipures niyang opisyal sa Palawan. Bukod 
pa ang pagtatayo ng pasilidad nukleyar sa bansa 
para umano lutasin ang suliranin sa kuryente. 


Samantala, mariin itong kinundena ng National Democratic Front of the Philippines-Palawan. Ani Leona 
Paragua, tagapagsalita nito, "tahasang pagyurak ng US sa pambansang soberanya ng Pilipinas ang pagdadagdag 
ng bagong base-militar nito sa Palawan.” Dagdag pa niya, “dapat ipagtanggol ng kasalukuyang henerasyon ang 
soberanya ng bansa laban sa imperyalistang interbensyon at isulong ang adhikaing kamtin ang pambansang 
kalayaan at demokrasya sa pamamagitan ng matagalang digmang bayan.” 


Kolonyal na pagsasanay na Ph-US Kamandag 2022, 
inilunsad 


Inilunsad noong Oktubre 3-13 ang pang-anim na pagsasanay- 
militar sa pagitan ng mga tropa ng US at Pilipinas sa Palawan 
ngayong taon, ang Kaagapay ng Mandirigma ng Dagat 
(KAMANDAG) Operations sa Puerto Princesa City. Inilunsad 
sa Brgy. Inagawan Sub ang pagsasanay sa pagpapatakbo ng 
unmanned aerial system habang sa Brgy. Kamuning naman 
inilugar ang pagsasanay sa small boat operation. 


Ang KAMANDAG Exercises ay anim na taon nang 
isinasagawa sa bansa sa pagitan ng papet na AFP at tropang 
US. Naglalayon umano itong maipakita ang kakayahan ng 
bawat sundalo para sa natatanging mga kaalaman at abilidad, hindi lang sa taktikal na operasyon, ispesyal na 
operasyon kundi maging sa combined o pinagsanib na interoperabilidad kalangkap ang maritime awareness at 
depensang kostal. 


Samantala, inilunsad naman nitong huling linggo ng Setyembre ang unilateral na pagsasanay na Pagsisikap 
2022 ng Naval Forces West (NAVFORWEST) sa Brgy. Samarihana, Brooke's Point. Isa itong taunang unilateral 
na pagsasanay ng Philippine Navy na may tutok umano sa kakayahang maglunsad ng amphibious operation.Iflf 

Oil drilling sa Cadlao, panibagong dagok sa 
kabuhayan at kalikasan ng Palawan 


Pinahintulutan na ng ilehitimong rehimeng Marcos Il at lokal na gubyerno 
ng probinsya ang operasyon ng oil drilling sa Cadlao oil field sa saklaw 
ng El Nido para sa kumpanyang Nido Petroleum Philippines Pty. Ltd. 
Nakatakdang magsimula ang operasyon ng kumpanya sa susunod na taon 
na pinangangambahang sasaid sa likas na yaman ng isla. Nauna nang 
sinuspindi ang oil drilling sa isla noong 1991 matapos makuhanan ng 11 
milyong bariles ng langis. Nilaanan ng pondong aabot sa 572 milyon ang 
naturang proyekto na may dalawang bahagi--eksplorasyon at pagtatasa. 


Ani Leona Paragua, tagapagsalita mg 'NDFP-Palawan, “sa 
pagsasabwatan ng mga lokal na malalaking burgesya-kumprador, mga 
burukrata kapitalista at mga dayuhang monopolyo-kapitalista, labis-labis 
na dinadambong ang likas na yaman at winawasak ang kapaligiran ng 
Palawan. Isinasadlak nito ang mamamayang Palaweho sa kahirapan at 
pinagkakaitan ng yaman ng bansa at serbisyong panlipunan...” 


Pagpapaunlad sa Culion para sa turismo, 
isinusulong 


a 
agot. 


ua 


Isinusulong ngayon ng Culion Municipal Tourism Office (MTO) ang 
pagpapaunlad sa isla ng Culion, isa sa pinakamagagandang isla sa 
hilagang Palawan. Sa atas ni Mayor Virginia de Vera, nilunsad nitong 
Nobyembre 16 ang MTO tourism code workshop para sa pagkukumpleto 
sa mga rekisito nito. Ang nasabing workshop ay dinaluhan ng mga 
stakeholders, ahensya ng gubyerno at mga tourism site owners para 
pagtalakayan ang mga ideya at suhestyon na lalamnin ng tourism code. 
Matapos ito, pininal ang tourism code ng isang technical working group na 
ipapasa para sa pag-apruba ng Sangguniang Bayan. 


Matatandaang noong 2006, idineklara ng Palawan Council for 
Sustainable Development (PCSD) ang sangkapat ng Culion na sumasaklaw 
sa 11,209 ektarya bilang “core zones” at bahagi ng itinuturing na 
Environmentally Critical Areas Network (ECAN). Sa ilalim ng RA 7611, ang 
batas na lumikha sa PCSD noong 1992, ang mga core zones ay mga lugar 
na bibigyan ng maksimum na pangangalaga at buu-buong poprotektahan 
at pananatilihing malaya sa paggalaw o pakikialam ng tao (human 
disruption). Pero noong 2018, sa bisa ng resolusyong 18-646, inalis ng 
PCSD ang proteksyon sa maraming lugar sa Culion para bigyang-daan 
ang pagbubuyangyang sa bayan sa eko-turismo. Nanganganib na 
mawasak ang kapaligiran ng Culion at probinsya ng Palawan dahil dito. AL 

Modernisasyon at 
mapanlinlang na 
operasyong RCSP, pokus 
ng WESCOM 


Sa halip na ilaan sa ayuda sa gitna 
ng implasyon at mababang kita, 
tinututukan ng WESCOM ang pagtatayo 
ng karagdagang mga pasilidad militar at 
pagbili ng mga kagamitan at armas sa 
ilalim ng programang modernisasyon 
ng AFP. Kabilang sa mga nakahanay 
bilhin ng WESCOM ang combat 
utility helicopter, heavy-lift helicopter, 
mas malalaking unmanned aerial 
system at advanced na kagamitan sa 
komunikasyon. 


Samantala, pokus ngayon ng mga 
yunit ng Western Command sa Palawan 
ang paglulunsad ng mapanlinlang na 
mga operasyon ng retooled community 
support propgram (RCSP ) sa iba't ibang 
bahagi ng probinsya. Ipinagmamalaki 
nila ang mahigit 200 umano nilang 
napasukong mga kasapi ng BHB 
Palawan at mga tagasuporta nito na 
kalakha'y mga peke at sapilitang 
pinasuko. Sa mga aktibidad na ito, 
iniharap ng WESCOM ang mga kontra- 
rebolusyonaryong taksil tulad ni Justine 
Kate s8BB'Raca para maghasik ng 
kasinungalingan hinggil sa 
rebolusyonaryong kilusan. [ibi 


Mga sundalong Pilipino, 
hinaras ng mga Chinese 
Coast Guard sa WPS 


Hinaras ng mga Chinese Coastguard 
ang isang yunit ng Philippine Navy na 
nagpapatrulya sa isla ng Pag-asa sa 
saklaw ng West Philippine Sea (WPS) 
noong Nobyembre 20. Nangyari ang 
kumprontasyon sa panahong hinihila ng 
mga sundalong Pilipino ang isang 
pinaghihinalaang debris ng rocket sa 
lugar nang putulin ng mga Chinese coast 
guard na lulan ng isang inflatable boat 
ang lubid. Pagkatapos ay sinundan ito 
ng mga pagsabog na narinig ng mga 
residente ng Pag-asa. Kagyat itong 
kinundena ng iba't ibang grupo, pero 
hanggang diplomatic protest pa rin ang 
ginagawa ng rehimeng US-Marcos Ill. 

Ang WESCOM, AFP-PNP at tropang US ang naghahasik ng 
terorismo sa Palawan 


Andrei Bon Guerrero 
Tagapagsalita, BVC-NPA Palawan 


Hangga't nananatili ang WESCOM at ang base militar ng US sa lalawigan, hindi natatapos ang pasismo- 
terorismong inihahasik nila sa Palawan. Ito ang tugon ng Bienvenido Vallever Command-NPA Palawan sa 
pinakahuling kasinungalingang ibinulalas ng AFP Western Command (WESCOM) at Palawan PTF-ELCAC na 
terrorist-free na umano ang lalawigan matapos umano nilang manyutralisa ang signipikanteng bilang ng CPP- 
NPA-NDFP. Para paniwalain ang publiko, sunud-sunod ang pagbabandera ng WESCOM ng bilang ng mga 
sumuko umanong kasapi ng rebolusyonaryong kilusan. Paulit-ulit pang binabansagan ang rebolusyonaryong 
kilusan bilang terorista at pagturing sa makatwirang pakikibaka ng sambayanan bilang mga akto ng terorismo. 
Ang problema, wala nang naniniwala sa kanila dahil kahit ang burgis na korte ay nagsasabing makatwiran, 
at hindi dapat ituring na terorismo ang rebolusyong inilulunsad ng CPP-NPA-NDFP kasama ang malawak na 


mamamayan para sa dakilang mithiin ng pambansang kalayaan at demokrasya. 


Para sa mga Palaweno, ang tunay na terorista ay ang 
AFP-PNP sa pamumuno ng WESCOM na nagdudulot 
ng perwisyo sa kanilang buhay at kabuhayan. Sila (AFP- 
PNP) yaong mga nagbabawal sa mga Palawefio na 
magpunta sa kanilang mga kaingin at pook-hanapbuhay, 
nagpapataw ng curfew sa kanilang baryo, nagbabantay 
sa mga minahan, plantasyon ng oil palm at iba pang 
dambuhalang proyektong dahilan ng pagpapalayas sa 
mga magsasaka at katutubo sa kanilang mga lupain, at 
higit sa lahat, ang nangwasak sa kanilang kalikasan at 
lupaing ninuno. Sila yaong gumagastos nang malaki sa 
pagbili ng mga bala't pampasabog na ginagamit laban 
sa karaniwang mamamayan sa halip na tumulong na 
makaahon sila sa hirap. Sila yaong mga pinasisweldo ng 
perang pinaghirapan ng taumbayan at nanghihiram ng 
tapang sa mga naghahari at sa malalakas nilang armas. 
At sila ang walang tigil na nanghahalihaw sa kanilang mga 
komunidad, nananakot, nanghaharas, nang-aaresto at 
pumapatay sa tabing ng gerang “anti-terorismo”. 


Sa katunayan, sa buong 2022 hindi na tinantanan 
ng WESCOM ang Palawan sa paglulunsad ng mga 
pagsasanay-militar. Pitong beses itong naglunsad ng 
pagsasanay kung saan ang anim ay inilunsad kasama 
ang US. Sa mga pagsasanay na ito, walang puknat 
ang ginawang pagpapasabog at pagpapaputok ng 
mga mersenaryo at papet na tropa, ganundin ang 
pagpapalipad nila ng mga military drones at helicopter 
na naghatid ng ligalig at perwisyo sa taumbayan. Paulit- 
ulit itong inireklamo ng mga Palawefio dahil bukod sa 
natatakot silang maaksidenteng madamay ay hindi sila 
pinaabisuhan, ni kinonsulta kaugnay nito. 


Dapat patuloy na ilantad at kundenahin ng bayan ang 
mga krimen at karahasan ng WESCOM, ng buong AFP- 
PNP at ng ilehitimong rehimeng Marcos Il. Dapat buong- 
giting na labanan ng bayan ang marumi at brutal nilang 
gera sa pamamagitan ng paglulunsad ng lahat ng tipo ng 
pakikibaka at pagpapaigting ng digmang bayan sa 
kanayunan. Tanging sa pamamagitan ng demokratikong 
rebolusyong bayang isinusulong ng mamamayan sa 
pamumuno ng CPP maibabagsak ang pasista-teroristang 
estado ng mga lokal na naghaharing uri at imperyalista.lpif 

BHB at NDF-Palawan, nagbigay-pugay 
sa kadakilaan ni Ka Joma 


Pinakamataas na pagpupugay ang iginawad ng 
National Democratic Front-Palawan at yunit ng Bienvenido 
Vallever Command-BHB Palawan sa dakilang lider- 
komunista at gabay ng rebolusyong Pilipinong si Jose 
Maria “Ka Joma” Sison. Pumanaw si Ka Joma noong 
Disyembre 16 sa Utrecht, The Netherlands sa edad 
na 83. Sa isang pahayag na inilabas ng NDF at BHB 
Palawan noong Disyembre 22, “Hindi maisasantabi 
ang mga dakilang ambag at aral niya upang dalhin ang 
rebolusyong Pilipino sa wastong landas. Isang mapanuri, 
mapanlikha at mapangahas na dakilang lider komunista, 
kumprehensibo at napakatalinong inilapat ni Ka Joma, 
kasama ang iba pang mga dakilang lider ng Partido, 
ang Marxismo-Leninismo-Maoismo sa kongkretong 
kalagayan at praktika ng rebolusyong Pilipino laban 
sa imperyalismo, pyudalismo at burukrata kapitalismo. 
Kaya naman nailatag, nakaugat, nakapanatili at ibayong 


nakasulong ang rebolusyong pinasimulan nila sa kabila 
ng desperadong pagtatangka ng mga nagpalit-palitang 
rehimen na durugin ito. Tinangkilik, niyakap at inangkin 
ng mamamayang Pilipino ang linyang dala ng PKP sa 
tanglaw ng MLM.” 


Inialay nila ang pagdiriwang ng ika-54 anibersaryo ng 
PKP sa probinsya sa pagdakila sa buhay ni Ka Joma 
at mataas na diwa ng pagsuong sa lahat ng kahirapan 
at sakripisyo para sa katuparan ng dakilang mithiin ng 
rebolusyong pinasimulan niyang isulong. 


Panghuli, sinabi ng pahayag na “Bagamat nasawi si 
Ka Joma, ang kanyang buhay ay nagpapatuloy bilang 
gabay at inspirasyon ng nakikibakang mamamayang 
Pilipino at uring inaapi at pinagsasamantalahan sa buong 
mundo. Ihahatid tungong imortalidad at pagiging bayani 
ng rebolusyon si Ka Joma sa kanyang diwang 
rebolusyonaryo na nagsulong ng interes ng uring 
proletaryado at iba pang uring anakpawis.”pi 

Jose Maria “Ka Joma” Sison 


“Walang dakilang bagay na makakamit kung walang dakilang pakikibaka 
at sakripisyo. Ang lahat ng sakripisyong inilalaan para sa pambansa- 
demokratikong layunin ay kapaki-pakinabang at hindi masasayang. Ang 
mga ito ay kinakailangan para kamtin ang kasalukuyang lakas ng pambansa- 
demokratikong kilusan.” 

--Ka Joma (mula sa isang panayam sa WHO) 
Disyembre 1981 


Si Ka Joma ay kilala rin bilang si Amado Guerrero, ang tagapangulong tagapagtatag ng Partido Komunista ng Pilipinas at Bagong 
Hukbong Hukbong Bayan. Inialay niya ang kanyang buong buhay, lakas at talino para sa uring manggagawa at sa lahat ng inaapi 
at pinagsasamantalahang mamamayang Pilipino at iniugit ang landas ng rebolusyonaryong pagbabago sa Pilipinas. Nagbigay siya 
ng malaking panahon at ambag sa pagsusulong ng pandaigdigang kilusang proletaryo at pumagitna sa paglaban at pagtatakwil 
sa modernong rebisyunismo at pagtatanggol sa kawastuhan ng Marxismo-Leninismo-Maoismo bilang teoretikong tanglaw sa 
pagpapalaya ng uring manggagawa at sangkatauhan sa kuko ng imperyalismo at lahat ng uri ng reaksyon. 


Nagmula siya sa uring panginoong maylupa (PML) pero tinalikuran niya ang marangyang pamumuhay at niyakap ang interes ng 
uring api at pinagsasamantalahan sa Pilipinas. Wala siyang sinayang na sandali ng kanyang buhay para iambag ang lahat ng kanyang 
makakaya sa pagsulong ng rebolusyong Pilipino. Dahil sa kanyang mga wastong pagsusuri sa lipunan at rebolusyong Pilipino, milyun- 
milyong mamamayan ang namulat at tumahak sa landas ng rebolusyon at nag-alay ng buhay para sa pambansa-demokratikong 
adhikain. 


Siya ang nagturo sa mga proletaryong Pilipino kung paano pamumunuan ang rebolusyong Piipino na may dalawang yugto--ang 
demokratikong rebolusyong bayan na may sosyalistang perspektiba na siyang tanging landas para maibagsak ang mapang-api at 
mapagsamantalang sistemang malakolonyal at malapyudal at makamit ang kalayaan, demokrasya at sosyalismo sa Pilipinas. Ibinatay 
niya ang kanyang mga pagsusuri sa matatagumpay na rebolusyong proletaryo sa daigdig at sa mapanlikhang paglalapat ng Marxismo- 
Lenismo-Maoismo sa kongkretong kalagayan ng lipunang Pilipino. 


Natatangi ang papel ni Ka Joma para sa muling pag-usbong at pagyabong ng rebolusyong Pilipino na nawaldas ng mga pagkakamali 
ng lumang pinagsanib na Partido na pinamunuan ng dinastiyang Lava. Maging sa panahon ng muling tatag na Partido Komunista 
ng Pilipinas kung saan dumaan sa masasalimuot na liko't ikot, patuloy na naging gabay ang kanyang mahigpit na pagtalima sa mga 
batayang prinsipyo ng Marxismo-Leninismo-Maoismo at matalas na nagsuri sa lipunan at rebolusyon na naging giya para patuloy na 
taluntunin ang wastong linya sa ideolohiya, pulitika at organisasyon. 


Masaklaw at malalim ang mga naiwang turo at gabay ni Ka Joma para sa proletaryong Pilipino at pandaigdigang kilusang sosyalista. 
Sapat-sapat ang mga ito para ihatid sa tagumpay ang rebolusyong Pilipino. Sadyang kapos ang parangal para isa-isahin ang mga nagawa 
ng dakilang Ka Joma para sa sambayanang Pilipino. Sa pagpanaw ni Ka Joma, nawalan ang uring manggagawa at uring anakpawis ng 
pinakadakilang Pilipinong Komunistang lider at teoretisyan na nabuhay sa kanyang henerasyon. Ang pagpanaw ni Kasamang Joma ay 
hindi ang wakas, kundi ang pasimula ng mga bagong uusbong na mga proletaryong rebolusyonaryong Pilipino para ipagpatuloy ang 
nasimulan ni Ka Joma at ng iba pang rebolusyonaryong martir. Hamon sa bawat isa sa atin na masusing aralin at ilapat sa kongkretong 
praktika ang aral at gabay, ang mga matalas na pagsusuri ni Ka Joma sa iba't ibang usaping pambansa at panlipunan. 


Ang ganap na tagumpay ng rebolusyong Pilipino ang tunay na maihahandog natin sa pagpaparangal kay Ka Joma dahil ito lamang ang 
magiging katuparan at lulubos sa isinusulong nyang adhikain sa kanyang buong buhay para sa bansang Pilipinas. Gawin natin ang 
buong makakaya at ialay ang ating mga sarili upang dalhin hanggang tagumpay ang bagong tipong pambansa-demokratikong 
rebolusyon sa Pilipinas. fpif 

